ILEQQUUSUMIK ATAATSIMIINNEQ

06. november 2018 nal: 14:00

Peqataasut:

Sabine Fleischer, Siulittaasoq

Sakio Fleischer, Piffimmi qinigaq

Mikael Lange

Ann Andreassen

Elisabeth Nielsen

Aqutsisoq:	Sabine Fleischer	Aqutsisoq:	Sabine Fleischer, Siulittaasoq
Peqataanngitsut:	[Ateq]	Imaqarniliortoq:	Makkak Markussen
Immikkut aggersakkat:	[Ateq]
Ingerlannaera:	[Ingerlanneqarfiata allaaserineqarnera.]

Ullormut oqaluuserisassat:

1.	Oqaluuserisassat akuerineqarnerat

2.	Aningaasaliissutit aningaasartuutillu killiffiannik ilisimatitsineq.

3.	Uummannami innuttaasut atukkamikkut oqilisaavigitigit Elisabeth Nielsen

4. Juullimi Uummannami innuttaasunut orpiliarnermut tapiiffigineqarnissamik Peter Mathiassen-ip qinnuteqaataa.

Atsiorfissaq

Aalajangiineq:

Mikael Langep oqaluuserisassatut siunnersuutaai 20/9 2018-meersoq demcember qaammat oqaluuserineqassooq. Elisabeth Nielsen-ip siunnersuutaa GrønlandsBankip Umq-mi immikkoortortaqarfeqalernissaa tullianimut oqaluuserinnissaa kinguartippoq. Imm. 4-nngorpoq Peter Mathiassen-ip allakkiaa.

2. Aningaasaliissutit aningaasartuutillu killiffianik ilisimatitsineq

Aningaasaliissutini 706.000,-usuni atorneqareersimapput 696.135,- sinneruppullu 10.000,-.

Aalajangiineq:

Tusaatissutut tiguneqarpout.

3. Uummannami innuttaasut atukkamikkut oqilisaavigitigit:

(Elisabeth Nielsen)

1.	Meeqqat mikinerit:

Avannaata Kommuniata meeqqeriviutaani meeqqerivimmiittartut: Meeqqat ilai amerlarsimaffimminni utoqqarnik takuneq ajorput, aaqqissuussamik ullormut 1 tiimi utoqqarnik ataasiakkaannik isersimaqataasinnaasunik najuuttoqartarsinnaanera aqqutissiuunneqarli.

2.	Meeqqat: Atuartunut bussit marluk:

Atuartunut bussit maani Uummannami pisariaqartinneqarluinnaleqqapput. Massakkut utoqqarnut innarluutilinnullu biileritinneqartut assiginik marlunnik atuartut bussitaarnissaat aqqutissiuunneqarli.

(Pinnguartarfiit eqqartortareeratsigit ilanngutinngilakka)

3.	Inuusuttut:

Uummannami inuusuttunut inissianik/illunik amingaateqarpugut. Massakkut arlalippassuit inuusuttut meeqqiulersut angajoqqaaminni najugaqarput. Avannaata Kommunia Uummannami inuusuttunut inissialiortariaqarluinnarpoq.

4.	Inersimasut:

Avannaata Kommunia psykologimik amigaatseqarpoq. 17. Junip kingorna nunaqqatigilikkavut eqqarsaatigalugit Uummannami psykologinik pisariaqartitsinerput annerulernikuummat Sullissivik Uummannaq psykologimik atorfinitsitinissaa kissaatiginaraluarpoq.

5.	Utoqqaat:

Utoqqaat innarluutillillu biiliisa ingerlannerat massakkornit pittaanerusumik aaqqiiffigineqarsinnaavoq. Massakkut utoqqaat pittorluttullu aliikkusiarniarunik ilanngui kisianni taxarlutik aaqqiisoqarsinnaavoq: utoqqaat biilertui inunnik marlunnik ingerlanneqarsinnaapput aappaa ullaakkoortoq 8 – 16 aappaalu 16 – 22. Sapaammi naalagiariartuunneqarnissaminnik aammalu weekend ingerlanneqarnissaminnik pisussaaffeqartariaqarput.

Aalajangiineq:

Misissorneqassooq inatsiseqarmat ”børneattesteimik” peqartussaanersoq meeqqat pillugit sullissinermi, aammalu tamannalu atorneqassanersoq utoqqarnik pulaartoqarnermi. Siunnersuut tapersorneqarpoq, bussinik illoqarfimmi peqalernissaa kommunalbestyrelsimut oqaluuserisassanngortinneqassappput, aamma ilisinermi bussit atorneqarsinnaaniassammata sapinngissamik tamanna sulissutigineqassooq. Maannakkut inissaminnik utaqqisut 79-upput, igammik inuusuttunut meeqqiulertut inissaaleqipput angajoqqaaminni ineqartut aporaatitsilertarneq pilersitsisarmat, pimoorullugu inissianik sanasoqarnissaa kommunalbestyrelsemut oqaluuserisassanngortinneqassooq. Meeqqerivissaq nutaaq pilersaarutigineqarpoq aamma inissialiortitsinissaq pilersaarutinut ilanngunneqartariaqarpoq ukiut siaarlugit aningaasaliisoqarnissaa sulissutigineqartariaqarpoq. Nunaqqatitaavut psykolog-mik tikittoqaraangat Ilaqutareeqarnermut Immikkoortoqarfimmiik attavigineqartarput psykolog-mik oqaloqateqarnissaanik periarfissillugit, ilaasa qisuariarfigineq ajorpaat.

4. Juullimi Uummannami innuttaasunut orpiliarnermut tapiiffigineqarnissamik Peter Mathiassen-ip qinnuteqaataa

Ukiut kingulliit sisamat timersoqatigiiffiit suleqatigineraisigut aaqqissuussamik ukioqanngittuniik qeqarlaat tungaanut suliffeqarfiit tapiinerisigut orpiliartitsinikuuvugut iluffatsilluarnikkuullunilu aaqqissuussaq. Aammalu ukioq kingulleq innuttaasunut orpiliartitsinermi saniatigut Qaarsuni orpiliartitsinikuulluta Qaarsormiut komtiivi suleqatigalugit.

Tamannalu peqqutialugu ukioq manna Decemberip 26-ni pilersaarutigaarput ingerlateqqissallugu, tamatumuunakkut innuttaasunut tamanut, taamaattumik suliffeqarfissi kingumut suleqatisseraarput tapiinissaanut.

Erseqqissaatigissuarput innuttaasut kisimik iluanaaruteqartarmata arlaannaallluunnit aaqqissuisut ilaalu ilanngullugit iluanaaruteqarneq aningaasatigut ajormata, kajumissutsimik suliniutaammat.

Ukioq manna pilersaarutaavoq innuttaasut tamarmik peqataasinneqassasut aammalu meeqqat kommunep allattorsimaffia malillugu 311-it poortugannassasut, saniatigullu sukujunnik/tungusunnittunik pinnassallutik, aammalu saniatiut kaffe/the aammalu kaagillerfingineqassallutik Timersortarfiup inersuani.

Erseqqissaatigissuara meeqqat Uummannami 258-iummata, unalu aaqqissuussaq Ikerasak-mi meeqqat 53-it tapuliullugit aaqqissuussiniarneq pilersaarutaammat, taamaalillutik qinnuteqaat meeqqanut 311-nut aaqqiguppoq, tapiisussalli apeqqutaallutik pilersaarutaagallarluni. Ikerasammi orpiliartitsinissaq meeqqanuinnaq tunngasuusussaasorli erseqqissaatigissuarput. Ikerasammi orpiliartitsinissaq pilersaarutaavoq ingerlanneqassasoq juullinnginnerani sikuartarnera peqqutaalluni.

Poortukkat saniatigut pilersaarutaavoq makitsinikkunaasit poortukkanik annertuunik pinnattassaqartitsinissaq meeqqanut aammalu inersimasunut.

Pilersaarummi piumasaqaatigissuarput aningaasanik tapiissoqassasoq, ukioq kingulleq aaqqissuunnerani paasigatsigut poortukkanik tapiisoqarnerani assigiinngippallaamik/nikigavallaamik meeqqanut agguaanerini equgasoqartoq, taamaattumik aaqqissuinitsinni agguarluarnissaanut pittaanerutikkatsigu nammineq aaqqissuisut poortugarsiniutissagaat/poortuutissagaat.

Arlaatigulli periarfissamik isumaqatiginiarneqarsinnaavugut attaveqarfiginitsigut.

Tapiissuteqartut aqqi ersarissumik saqqummiunnissaai pilersaarutaavoq.

Aalajangiineq:

Najukkami Ataatsimiititaliap aningaasaliissutit ukioq manna aqutai sinneruttut annikinneri pissutingalugit qinnuteqaat akuerineqanngilaq. Tamanna pissutingalugu Najukkami ataatsimiititaliaq innersuussipput qanga kommunip meeqqanik orpiliartitsisarneq periuserisartangaa malillugu Sunngiffimmi Peqqinnerlu immikkoortoqarfik peqatingalugu aaqqissuunneqarnissaanik periariarfissarsiuunneqarnissaa inassutigineqassasoq. Sunngiffik Peqqinnerlu immikkoortoqarfik immikkut aalajangernermik ilisimatinneqareerpoq.

Atsiorfissaq:

Sabine Fleischer, Siulittaasoq

Mikael Lange

Sakio Fleischer

Ann Andreassen

Elisabeth Nielsen